ՀՀ տրանսպորտի, կապի եւ տեղեկատվական տեխնոլոգիաների նախարարի առաջին տեղակալ Հակոբ Արշակյանն առաջին ընթերցմամբ ներկայացրել է նաեւ «1997 թվականի սեպտեմբերի 20-ի՝ ՀՀ կառավարության եւ Բելառուսի Հանրապետության կառավարության միջեւ միջազգային ավտոմոբիլային հաղորդակցության մասին» համաձայնագրում փոփոխություններ եւ լրացումներ կատարելու մասին» արձանագրությունը վավերացնելու մասին» ՀՀ օրենքի նախագիծը: Ըստ բանախոսի՝ առաջարկվող իրավական ակտով նախատեսվում է վավերացնել 2017թ. հունիսի 29-ին ստորագրված «1997 թվականի սեպտեմբերի 20-ի՝ ՀՀ կառավարության եւ Բելառուսի Հանրապետության կառավարության միջեւ միջազգային ավտոմոբիլային հաղորդակցության մասին համաձայնագրում» փոփոխություններ եւ լրացումներ կատարելու մասին» արձանագրությունը: Նա նշել է, որ համաձայնագրով կարգավորվում են երկու պետությունների միջպետական ուղեւորափոխադրումների եւ բեռնափոխադրումների իրականացման մեխանիզմները: Համաձայնագրում փոփոխություններ կատարելու անհրաժեշտությունն առաջացել է ՀՀ Եվրասիական տնտեսական միությանը անդամակցելուց հետո: Իրականացվող փոփոխությունների արդյունքում երկու անդամ պետությունները կազատվեն մուտքի, ելքի, տարանցման եւ ԵՏՄ անդամ երկրների տարածքում դեպի 3-րդ երկիր եւ 3-րդ երկրից միջազգային բեռնափոխադրումների իրականացման համար թույլտվությունների պարտադիր պահանջից: Դա կհանգեցնի երկու երկրների միջեւ միջազգային բեռնափոխադրումների գործընթացի դյուրացմանը, բեռնափոխադրումների իրականացման ժամանակի եւ ծախսերի կրճատմանը: